માહિતીના આધારે ATS આ ફાર્મ હાઉસ પર રેડ કરી હતી. રેડ દરમિયાન ATS દ્વારા 15 કરોડથી વધુની રકમનો 5 કિલો ડ્રગ્સનો જથ્થો પકડી પાડવામાં આવ્યો હતો. આ મામલે ફાર્મ હાઉસના માલિક સાથે અન્ય એક ઈસમની ધરપકડ કરવામાં આવી છે. સૂત્રોના કહેવા અનુસાર ATS દ્વારા જે ડ્રગ્સનો જથ્થો પકડવામાં આવ્યો હતો એ જથ્થો હેરોઈન હોવાનું માનવામાં આવે છે અને આ જથ્થો પાકિસ્તાનમાંથી સપ્લાય થયો હોવાનું અનુમાન લગાડવામાં આવી રહ્યું છે. દ્વારકાના સોડસલા ગામમાં આ જથ્થો કોની પાસેથી લાવવામાં આવતો હતો અને કોને કોને અને કઈ કઈ જગ્યાએ સપ્લાય કરવામાં આવવાનો હતો તે અંગે ATS દ્વારા અગામી દિવસોમાં પકડાયેલા આરોપીઓની પૂછપરછ હાથ ધરવામાં આવશે.